GiliGold/VAD_KnessetCorpus huggingface dataset:
ליאור דוד-פור:
 יש לנו ממש תוכנית איך אנחנו מנהלים את החוב, מה אנחנו מגייסים, מה מקורות המזומן
ליאור דוד-פור:
 אז בקטע הזה כל ניהול החוב הוא מתבצע בשוטף, הוא נערך לתרחיש מצב רגיל, מצבי חירום, כולל מזומנים שמחזיקים, כולל כלים נוספים שאנחנו יודעים לעשות אותם
ליאור דוד-פור:
 ולכן זה משהו שבאמת גם בצד הזה אנחנו ערוכים
ליאור דוד-פור:
      הנקודה אחרונה, התייחסו פה באמת על הקטע של הביצוע של התוכנית הכלכלית
ליאור דוד-פור:
 אז בעצם אנחנו מפרסמים את הגרעון הכנסות הוצאות, מדווחים לציבור גם בזמן הקורונה בעצם עד שנפתחו תקנות הקפדנו לעשות רישום נפרד, כדי לדווח את זה
ליאור דוד-פור:
 גם עכשיו אנחנו מנהלים רישומים ועוקבים אחרי ההוצאות שקשורות ללחימה, כי גם אלו דברים שבאמת נרצה לדווח עליהם ולעקוב אחריהם ולראות את ההתפתחות שלהם
ליאור דוד-פור:
 אז גם זה משהו שבעצם נלקח בחשבון ובאמת אנחנו גם נערכים אליו
מיקי לוי:
דווקא בצד שלכם ניהול החוב החיצוני וניהול הלוואות
רועי כהן:
תוך שנה חזרנו לחוב תוצר של 60% וקודם כל אחת מההמלצות שלכם צריכה להיות - - -
מיקי לוי:
60
מיקי לוי:
5 אם אני לא טועה
מיקי לוי:
 היום 70?
ליאור דוד-פור:
היום אנחנו כרגע על 61
מיקי לוי:
זה יעלה
מיקי לוי:
 אין לנו ברירה פשוט
מיקי לוי:
 טוב, היה לך מורה טוב
מיקי לוי:
 מי שניהל את הנושאים האלה ובהצלחה לכם
מיקי לוי:
 תמסור לו ד"ש
מיקי לוי:
      אנחנו לא נסתפק בסיכום
מיקי לוי:
 כדי שיבינו שאנחנו רציניים אז אנחנו נעשה גם מכתב
מיקי לוי:
 בבקשה לשבת עם הייעוץ המשפטי של הוועדה
מיקי לוי:
 להיעזר באנשי משרד מבקר המדינה
מיקי לוי:
 אנחנו נוציא מכתב לשר האוצר, למנכ"ל משרד האוצר, לראש אגף התקציבים
רועי כהן:
יש גם הכלכלן הראשי במשרד האוצר, היום אני פוגש אותו
רועי כהן:
 לא, יש כלכלן ראשי למשרד האוצר, שהוא אחראי על כל התוכניות
מיקי לוי:
אנחנו נכניס אותו
מיקי לוי:
 אני מכיר אותו היטב, באופן אישי
מיקי לוי:
 אנחנו גם נכניס אותו
מיקי לוי:
 הוא חצי, הוא מינוי פוליטי
רועי כהן:
מה פתאום
רועי כהן:
 מה פתאום, שמואל? מה פתאום, איש מקצוע
מיקי לוי:
טעות שלי, אני חוזר בי
מיקי לוי:
 אני החלפתי במישהו אחר, רועי
מיקי לוי:
 אתה צודק
תמר לוי בונה:
ממש ממש לא
מיקי לוי:
טעות שלי, טעות שלי
מיקי לוי:
 אני חוזר בי, לא קרה כלום
רועי כהן:
שמואל אברמזון, ד"ר שמואל אברמזון
מיקי לוי:
נכון, נכון
מיקי לוי:
 אני חשבתי על מישהו אחר
מיקי לוי:
 ונוציא לכל הנוגעים בדבר שהמסקנה של הוועדה לביקורת המדינה מהדיון הזה שיש להכין תוכנית כוללת, מתכללת, בכלל הנושאים
מיקי לוי:
 תיעזרו גם בכם, לאור הניסיון שלכם בביקורות שעשיתם
מיקי לוי:
 הוועדה תבדוק התקדמות התוכנית הזאת בתום חצי שנה מיום סיום המלחמה, לא יודע מתי היא תסתיים
מיקי לוי:
 ואחרי שנה אנחנו נרצה לראות שהיא תוצג פה חשופה לציבור, חשופה לעין כל
מיקי לוי:
 שהוויכוחים האלה והמראות האלה וחוסר הוודאות הזאת לא יחזרו פעם נוספת
מיקי לוי:
      אני אומר את זה לא בשביל המכתב, אני אומר את זה כי גם אם משרד האוצר חושב שלא, שיבוא יגיד שלא, אין לי בעיה
מיקי לוי:
 אני רק אומר שלא מסקנות, איך היא אמרה?
רועי כהן:
לקחים
מיקי לוי:
לקחים
מיקי לוי:
 זה לא תוכנית עבודה
מיקי לוי:
 לא תוכנית עבודה
מיקי לוי:
 לקחים זה משהו לעתיד לבוא
מיקי לוי:
 תכניסו את זה לתוכנית
מיקי לוי:
      אני רוצה להודות לכל מי שהיה
מיקי לוי:
 לא היה לי דיון כזה, אני אומר לכם, עם מועקה נפשית, מיום שאני יושב פה
מיקי לוי:
 חוסר מוכנות, פרטץ' כזה
מיקי לוי:
 תודה רבה, הישיבה הזאת נעולה
מיקי לוי:
 אני מתכבד לפתוח את ישיבתה השנייה היום של הוועדה לענייני ביקורת המדינה בנושא פעילות הגופים התורמים וההתנדבותיים והתיאום בינם לבין רשויות השלטון בעת מלחמה
מיקי לוי:
 יש דוח של מבקר המדינה
מיקי לוי:
 אני בכלל משתדל בימים טרופים אלה לקיים דיונים שהם רלוונטיים לימים אלה
מיקי לוי:
 לכן הדוח הזה, למרות שהוא מתייחס למלחמות קודמות, כמו מלחמת לבנון השנייה – זה רלוונטי לימים אלה
מיקי לוי:
 ולפחות באזור הצפון פעלו מאות גופים חוץ ממסדיים, בהם ארגוני החברה האזרחית, מה שאנחנו מכנים המגזר השלישי
מיקי לוי:
 אני יכול להגיד כאן חד וחלק שגם בימים טרופים אלה בשבועיים הראשונים, 10 ימים ראשונים, מי שנתן את הטון ומי שסייע ומי שהתעורר הכי מוקדם זה המגזר השלישי
מיקי לוי:
 זה אותם אזרחים טובים, ארגונים טובים, שיצאו החוצה והושיטו עזרה
מיקי לוי:
 ארגונים מהמגזר העסקי, מאות בני אדם בעלי רצון טוב שפעלו בהתנדבות
מיקי לוי:
      הפעילות של הגופים האלה התמקדה בשלושה תחומים פחות או יותר עיקריים: מתן ואיסוף תרומות כספיות, מים, מזון וציוד
מיקי לוי:
 ארגון קייטנות וקליטת תושבי הצפון
מיקי לוי:
 זה נכון גם לימים אלה, כולל השלטון המקומי שפתח את שעריו, ועוד
מיקי לוי:
 באמת קצרה היריעה מלפרט אותם
מיקי לוי:
 גופים שהטו שכם
מיקי לוי:
 אני חושב שמיותר לציין את הקשר בין הדוח הזה, אני צריך פשוט את הדוח הזה כמקפצה
מיקי לוי:
 הדוח הזה נעשה ב-2007
מיקי לוי:
 הוא רלוונטי לחלוטין לימים טרופים אלה, ואולי אפילו ביתר שאת
מיקי לוי:
 כולנו נפעמים מעוצמת ההתגייסות של החברה האזרחית
מיקי לוי:
 האופן שבו מארגנים יוזמות גם של אנשים פרטיים, גם של גופים דתיים, חילוניים, חרדים, יהודים ולא יהודים
מיקי לוי:
 נשים, גברים, ילדים, לטובת המאמץ המלחמתי
מיקי לוי:
 לטובת צה"ל, חיילינו וכמובן לטובת משפחות הנפגעים שמפונות מבתיהם אחרי ששגרת החיים שלהם הופסקה באופן אכזרי
מיקי לוי:
 ראינו אזרחים פרטיים, קבוצות מאורגנות, קונות ציוד צבאי, מביאות אוכל לחיילים
מיקי לוי:
 ראינו כיצד כל המדינה נרתמת בהעברת ביגוד, משחקים, סיוע נפשי וחברתי לאותם אנשים שנעקרו מבתיהם
מיקי לוי:
 אזרחי מדינת ישראל/עם ישראל במיטבו
מיקי לוי:
 במקום שהשלטון איננו נמצאים האזרחים
מיקי לוי:
      מטרתו של הדיון קודם כל להכיר ולחזק את כל העוסקים במלאכה
מיקי לוי:
 אנחנו נבקש לשמוע על פעילותכם המבורכת וגם נרצה לשמוע על הפערים שהנכם חשים בהם בקשר עם מוסדות השלטון
מיקי לוי:
 נציגי המשרדים שנמצאים כאן או בזום אנחנו נבקש לשמוע על הקשר שלכם עם אותם ארגונים מתנדבים
מיקי לוי:
 כאמור, הביקורת הזו היא רק מהווה מקפצה לימים אלה, כי למעשה אותם ארגונים פחות או יותר שפעלו אז פועלים גם היום
מיקי לוי:
 אז בבקשה, משרד מבקר המדינה
מיקי לוי:
 זה אמנם 2007, אבל זריז, תנו לנו רק מקפצה, קצר וקולע בבקשה
מירה רזין:
אז שלום רב אדוני יושב הראש ותודה רבה על קיום הדיון
מירה רזין:
 יש לנו מצגת שתראה את הליקויים המרכזיים בדיון ורק לשם הקיצור, אני אקרא לכל הגופים התורמים וההתנדבותיים אני אקרא להם 'הגופים התורמים', כדי לקצר
מירה רזין:
      (הצגת מצגת)     אז באמת בתקופה של ספטמבר 2006 עד מרץ 2007, בעקבות מלחמת לבנון השנייה, בדקנו את הנושא
מירה רזין:
 הנושא נבדק בשבע רשויות מקומיות בצפון, שזה טבריה, נהריה, צפת, קריית שמונה, מע'אר, שלומי ומרום הגליל
מירה רזין:
 ומשרדי ממשלה, ביניהם משרד ראש הממשלה
מירה רזין:
 מה שבדקנו זה בעצם את היקף הפעילות של אותם הגופים התורמים
מירה רזין:
 את הפעילות שלהם בהשוואה לפעילות של רשויות השלטון
מירה רזין:
 אם זה השלטון המרכזי ואם זה השלטון המקומי
מירה רזין:
 היערכות רשויות השלטון לעבודה יחד עם הגופים האלה והתיאום וההכוונה שלהם ועבודה גם של הגופים האלה מול הצבא
מירה רזין:
      אז בעצם בביקורת שעשינו בדקנו כ-330 גופים כאלה, שאפשר להגיד עליהם, חילקנו אותם לארבע קבוצות מרכזיות: אחת זה ארגונים שבעצם עסקו במה שהם עושים בשגרה עשו גם בחירום
מירה רזין:
 גופים שבעצם הרחיבו קצת בחירום את מה שהם עושים בשגרה
מירה רזין:
 קבוצה שלישית זה גופים שבעצם שינו לגמרי את תחום העיסוק שלהם
מירה רזין:
 וקבוצה רביעית זה חברות עסקיות וגורמים פרטיים שתרמו והתנדבו
מירה רזין:
      וכפי שאדוני ציינת באמת, בדקנו שלושה תחומים: מתן תרומות כספיות, אספקה של מזון וציוד, נושא של פינוי תושבים ונושא של קייטנות, הפוגה לילדים
מירה רזין:
 אז בנושא של פעילות של הגופים התורמים, שבתחומי אחריות של רשויות השלטון, הליקויים שמצאנו זה שבעצם הגופים האלה נכנסו ופעלו במקומות שבהם השלטון המקומי והמרכזי בעצם לא עשו את תפקידם
מירה רזין:
 אחד זה הנושא של מזון
מירה רזין:
 רשויות מקומיות אמורות לספק מזון לתושבים שיושבים במקלטים
מירה רזין:
 הדבר הזה לא נעשה בעת מלחמה ואלפי מתנדבים חילקו לתושבים שהיו במקלטים מזון
מירה רזין:
 נושא של מקלטים: לא כל המקלטים היו מצוידים בציוד המתאים לשהייה ממושכת
מירה רזין:
 גם פה חילקו ציוד כמו מאווררים, זה היה אז בתקופת הקיץ, אם זה טלוויזיות ועוד ציוד
מירה רזין:
 והנושא השלישי זה נושא של הפינוי, כשהממשלה בתקופה ההיא לא הכריזה בעצם על פינוי
מירה רזין:
 ואז הפינוי לא נעשה בצורה מסודרת על ידי הממשלה, אלא בעצם היו אנשים שהתפנו או לבד או כל מיני גופים שבעצם עזרו להם להתפנות ומימנו להם את הפינוי
מירה רזין:
      לגבי נושא של היערכות של משרדי ממשלה ועל הפעילות שלהם שתהיה מתואמת עם הגופים המתנדבים: אז הגופים הממשלתיים לא נערכו כראוי לתיאום ולהכוונת פעילות של הגופים התורמים וההתנדבותיים
מירה רזין:
 לא נעשה שום תיאום מוקדם לפני מצב החירום, לא נעשה מיפוי של צרכים בסיסיים ולא דובר על איזה תחומים עיקריים בהם הגופים האלה והארגונים האלה יפעלו ובאיזה לא
מירה רזין:
 וכתוצאה מזה, בהרבה פעמים, כשהגופים האלה בעצם סיפקו ועזרו לאוכלוסייה, אבל זה לא נעשה ביעילות ואפקטיביות, בשעה שאם כל הדברים האלה היו מתואמים מראש
מירה רזין:
      גם לגבי הקשר בין הגופים האלה לצבא – אז היו פניות ישירות של גורמים מהצבא על מחסור בציוד ודברים כאלה לאותם גופים והגופים האלה עזרו ישירות לחיילים
מיקי לוי:
בדיוק כמו עכשיו
מירה רזין:
הכוונה של הפעילות של הגופים האלה במישור הממלכתי ובמישור המקומי
מירה רזין:
 אז לא הייתה התאמה בין הפעולות שעשו הגופים ההתנדבותיים או התורמים לבין הצרכים של האוכלוסייה
מירה רזין:
 מצאנו שלא היה מידע על מי תרם ופעל ואיפה
מירה רזין:
 כתוצאה מזה היו מקומות שאו שנעשה כפול או שלא נעשה בכלל
מירה רזין:
 היו מקומות שפשוט סייעו ישירות לתושבים והרשות המקומית בכלל לא היה לה מידע מה נעשה
מירה רזין:
 רק שבועיים לאחר תחילת המלחמה בעצם משרד ראש הממשלה הפעיל מרכז ניהול לאומי שנועד לרכז ולתאם את מתן הסיוע לתושבי הצפון
מירה רזין:
 הפעילות שלו הייתה מצומצמת והוא לא היה ערוך לתאם ולכוון את פעילותם של כל הגופים שכבר פעלו בשטח בזמן הזה
מירה רזין:
      נושא של טיפול הרשויות המקומיות בתרומות שהתקבלו
מירה רזין:
 אז הרשויות המקומיות בכלל לא היו ערוכות לקבל את כל אלפי הפריטים והציוד שהם קיבלו
מירה רזין:
 וכתוצאה מזה לא היה ניצול מירבי של התרומות
מירה רזין:
 הם לא תמיד הקפידו על רישום מסודר של הדברים ועל חלוקה שהיא תהיה מסודרת ורשומה על פי קריטריונים
מירה רזין:
 לא תמיד נמצאה התאמה בין מה שלכאורה התקבל למה שנמסר
מירה רזין:
 המחסנים של הרשויות לא היו ערוכים לקבל את הציוד והרשויות לא ידעו מה התושבים שלהם קיבלו
מירה רזין:
 כפי שאמרתי, גם לא נקבעו אמות מידה לחלוקה
מירה רזין:
      ההמלצות של הדוח, שחלקן, כפי שציינת, רלוונטיות להיום: כל נושא של אחריות לאספקת הצרכים של התושבים בעתות חירום היא מוטלת על רשויות השלטון
מירה רזין:
 אם זה השלטון המרכזי או השלטון המקומי, שהם בעצם אמורים להבטיח לסייע את האוכלוסייה ולהבטיח את ההישרדות שלה
מירה רזין:
 המציאות שבה גופים תורמים ומתנדבים, שהם גורם מרכזי ומוביל באספקת צרכי האוכלוסייה בעת חירום והם פועלים גם בתחומים שבאחריות רשויות השלטון
מירה רזין:
 אז ציינו שזו מציאות שהיא עגומה ומשקפת בעצם כשל יסודי של הממשל
מירה רזין:
 הטיפול הלקוי של רשויות מקומיות בתרומות היה בו כדי לפגוע ביעילות של השימוש בתרומות ואף לפגוע באמון של התורמים והציבור בשלטון המקומי
מירה רזין:
 לכן על הרשויות המקומיות להשקיע מאמץ בהיערכות לוגיסטית לטיפול בתרומות שמתקבלות בעת חירום
מירה רזין:
      דיברנו על זה שצריך להסדיר את כל מערכת היחסים בין משרדי הממשלה לבין הגופים התורמים וההתנדבותיים בעת חירום וזה מחייב דיון משותף בין כל הנציגים, כדי לברר את השאלה העקרונית באשר למקומם של אותם גופים בסיוע לאוכלוסייה בעת חירום
מירה רזין:
 ולקבוע עקרונות מוסכמים לשילוב שלהם
מירה רזין:
 הדיון הזה צריך להוביל לכך שתוקם מערכת שתבטיח את קיומם של ערוצי תקשורת בין הממשלה לבין אולם גופים בעתות חירום ושיתוף הפעולה הזה הוא חייב להיעשות תוך הקפדה על שמירת האוטונומיה של הגופים ההתנדבותיים
מירה רזין:
 עוד ציינו שמן הראוי שעל יסוד ההיערכות שתיעשה במישור הממלכתי בנושא האמור הרשויות המקומיות יגבשו נהלי עבודה לעבודה מול הגורמים הגופים וההתנדבותיים
מירה רזין:
      נקודות לשימור: שפעילותם של אותם גופים בעצם הייתה חשובה מאוד לקיומה וחיזוקה של החברה בישראל
מירה רזין:
 לשיתוף פעולה הזה בין רשויות השלטון לבין אותם גופים נודעת חשיבות רבה בעתות שגרה, אבל על אחת כמה וכמה בעתות חירום וזה עשוי להגביר את היעילות והאפקטיביות של הפעולות של הגופים האלה
מירה רזין:
 ביקשנו לציין את פעילותם המבורכת של הגופים התורמים וההתנדבותיים בימי המלחמה שנרתמו לסייע לתושבי הצפון
מירה רזין:
 והמענה החלקי שנתנו רשויות השלטון לצרכי התושבים הדגיש את החשיבות של הפעילות של הגופים האלה ותרומתם לחברה הישראלית
מירה רזין:
 תודה רבה
מיקי לוי:
תודה רבה לכם על הסקירה הממצה
מיקי לוי:
 סדר הדוברים, לא בהכרח הגיונית, אבל זק"א, בבקשה
חיים אוטמזגין:
טוב, אני מודה לאדוני על זכות הדיבור ועל קיומו של הדיון הזה
חיים אוטמזגין:
 שמי חיים אוטמזגין, אני גם במילואים קצין מטה ביחידת החילוץ הארצית של פיקוד העורף וגם בשגרה מפקד היחידות המיוחדות של ארגון זק"א
חיים אוטמזגין:
 השילוב של שני הכובעים האלה מאפשר לי להיות בצומת של קבלת משימה צבאית ויישומה בשטח בתחום טיפול בחללים באמצעות המתנדבים
חיים אוטמזגין:
 כלומר, אני בקשר צבאי מקצועי במסגרת המילואים ובקשר הפעלה ופיקוד על מתנדבים בשגרה
חיים אוטמזגין:
 אני יודע להפעיל אותם גם בחירום
חיים אוטמזגין:
      עד כה לא הייתה התייחסות לדוחות המבקר שנים 2016-2017, שמתעדים כשלים או פערים משנים של 2007-2008
חיים אוטמזגין:
 זאת אומרת, אנחנו נמצאים באותם פערים, סביב סוגיית הטיפול בחללים
חיים אוטמזגין:
 אני פחות רוצה להיכנס כרגע לדברים שתכליתם דיון עומק באיך צריך להסדיר דברים, מה קיים היום ומה הם הפערים, כי זה לא הזמן
חיים אוטמזגין:
 אני כן חושב שמה שעומד על הפרק על מנת להמשיך את החוסן של המתנדבים אלו שני חוסרים עיקריים: דבר ראשון זו סוגיית ריתוק המתנדבים ותגמול
חיים אוטמזגין:
 המתנדבים, נכון להיום, 21-22 יום, ישנם עשרות מתנדבים מהיום הראשון ועד היום
חיים אוטמזגין:
 בעיקר מתנדבים בתפקידי פיקוד וראשי צוותים
חיים אוטמזגין:
 שאמנם הצוותים מתחלפים, אבל הם נמצאים בצורה עקבית מהיום הראשון ועד היום ועד דלא ידע
חיים אוטמזגין:
 הסוגייה הכלכלית, אין מי שיתגמל אותם בהיותם מתנדבים היא מאוד מאוד משמעותית על יכולת התפקוד
חיים אוטמזגין:
 זה משפיע על הבית וממילא על כושרו של המתנדב לפעול בשטח
חיים אוטמזגין:
 היו אמירות כאלה ואחרות שמתנדבים שתוכח פעילותם במשך כל הימים האלה ייחשבו למרותקים, אבל הדיבור הזה הוא דבר שצריך להסדיר אותו בהיבט של הוועדה, להציף אותו
חיים אוטמזגין:
 ואם יש יכולת לוועדה להשפיע כבר ברמה המיידית אז זה דבר שצריך לתת עליו את הדעת, כי המערכה עוד לפנינו ואנחנו חייבים לשמור את המתנדבים חזקים
חיים אוטמזגין:
 ובעיקר, הם נותנים את הזמן, באמת בית, משפחה ועסקים, אבל לפחות שיהיה איזה שהוא תגמול כלשהו שמכיר בהם ובאמת מאפשר להם את הקיום
מיקי לוי:
 מה לדעתם החלק האופרטיבי שאנחנו יכולים לעשות?
חיים אוטמזגין:
החלק האופרטיבי הוא להכריז עליהם כמרותקים לשעת חירום
חיים אוטמזגין:
 ומשכך הם זכאים כמו כל האנשים שמרותקים במשק לשעת חירום לקבל תגמול
חיים אוטמזגין:
 כאילו ימי מילואים או חלופה שמוסדרת בחוק לטובת מרותקים על בסיס צו של משרד הכלכלה או כל משרד אחר שמוסמך לרתק אזרחים לטובת משימות
מיקי לוי:
על כמה אנשים מדובר? תטעה, אני לא תופס אותך במילה
חיים אוטמזגין:
לא, לא, אני אומר, השדרה השלדית שלנו היא סדר גודל של 100 ראשי צוותים ומפקדים, שתחתם אנחנו מפעילים תחת כל אחד כזה בין 10 ל-15 מתנדבים
חיים אוטמזגין:
 המתנדבים מתחלפים בדרך כלל
חיים אוטמזגין:
 באים יום כן, יומיים לא
חיים אוטמזגין:
 אנחנו גם מרעננים אותם כדי לשמור על החוזק שלהם
מיקי לוי:
ראשי הצוותים לאורך כל הזמן?
חיים אוטמזגין:
לאורך כל הזמן, 21 יום
מיקי לוי:
 לא יודע מה בכוחי, אבל אנחנו ננסה להוציא מכתב למנכ"ל משרד האוצר, לידיעת מנכ"ל משרד הביטחון או לידיעת שניהם
חיים אוטמזגין:
השרים שביקרו בשטח התחייבו לפעול למען העניין
חיים אוטמזגין:
 רק צריך מישהו שייקח את השרים וישים אותם מול המשימה
מיקי לוי:
אנחנו נוציא מכתב פנייה, לאור באמת עבודת הקודש והשליחות שאתם עושים
מיקי לוי:
 זה המעט שאפשר יהיה לעשות
חיים אוטמזגין:
כן
חיים אוטמזגין:
 בסוף אם הם יצליחו לחזור לעבודה זה גם אינטרס לאומי כלכלי אחרי אירוע מהסוג הזה, שלא יהפכו לנטל מבחינת הפגיעה
חיים אוטמזגין:
 שוב, ככל שנתמוך בהם בבסיס אנחנו נקבל חיילים שאנחנו צריכים אותם
מיקי לוי:
מדובר, אקרא לזה, רק על שרשרת הפיקוד?
חיים אוטמזגין:
זה שרשרת הפיקוד עד רמת ראשי צוותים, כן
מיקי לוי:
טוב, אנחנו לא נבחן את זה פה
חיים אוטמזגין:
 אפשר גם לעשות מבחן כזה או אחר, העיקר שתהיה אמירה לפחות לאלה שבאמת שאי אפשר לוותר עליהם מבחינתנו
חיים אוטמזגין:
      הנושא השני הוא ציוד מיגון למתנדבים
חיים אוטמזגין:
 אנחנו עד היום נמצאים בסיטואציה שבה אני צריך להעביר קסדה ושכפ"ץ למתנדב שנכנס ולקבל את זה בחזור ביציאה, כדי שכשהוא אוכל ארוחת צוהריים השני יוכל להיכנס במקומו
חיים אוטמזגין:
 יש חוסר, למרות שיש, שגנו תורמים והכול, אבל הכול נבלם במערכות המכס שגוררות את הציוד לטובת המדינה בדרך אחרת
חיים אוטמזגין:
 אבל בסוף בסוף אנחנו נשארים עם מחסור
מיקי לוי:
 אם גורם מסוים תורם לארגון שלך ציוד, המדינה, אני אקח את המילה הכי גרועה, גונבת אותו?
חיים אוטמזגין:
לא
חיים אוטמזגין:
 המדינה אומרת השגת תורם לטובת מדינת ישראל לקסדות ואפודים, אני אגיד לך לאיפה זה ילך וזה ילך לצבא
חיים אוטמזגין:
 מדובר על עשרות אלפי פריטים שהובאו מחו"ל לארץ
מיקי לוי:
לא יודע אם אני יכול לטפל בזה
מיקי לוי:
 אם היה משלוח מסוים תקוע במכס, יכולתי לטפל בו
חיים אוטמזגין:
זה לא תקוע אדוני, זה משוחרר
מיקי לוי:
לא, אני אומר, אני לא יודע לעשות את זה מול משרד הביטחון
מיקי לוי:
 אני לא יודע לעשות את זה
חיים אוטמזגין:
אני, אדוני, מציג את הפער
חיים אוטמזגין:
 מציג פער שבו מתנדבים נשלחים לחזית ללא ציוד
חיים אוטמזגין:
 אני חושב שכדי להיות אופרטיבי אני אסתפק בשני הדברים האלה שרלוונטי לימים הבאים
חיים אוטמזגין:
 אני מניח שיהיו עדיין ועדות יותר עמוקות שמדברות על דרך ההפעלה, מי לוקח אחריות, איך עובדים, איזה מערכות לא עבדו, והרבה מערכות לא עבדו
חיים אוטמזגין:
 לדעתנו, אם היו מקשיבים לנו בזמן שגרה, עבודת הזיהוי הייתה נעשית הרבה יותר מהר, הרבה יותר מקצועית
חיים אוטמזגין:
 אבל אנחנו ביום יום מקבלים יחס של נותני שירות ולא כגורמי מקצוע
חיים אוטמזגין:
 אבל על הדברים האלה בטח עוד ידובר
מיקי לוי:
 איחוד והצלה, בבקשה
מיקי לוי:
 זה באותה משבצת
משה טייטלבאום:
שלום לאדוני, צוהריים טובים
משה טייטלבאום:
 משה טייטלבאום, יושב ראש, גם עוסק בתחום המשפטי והייתי מנכ"ל בעבר
משה טייטלבאום:
 אני זוכר את אדוני מירושלים היטב
משה טייטלבאום:
      אני קודם כל מתחבר לחלק מדברי חברי, חיים, שבאמת עשו עבודת קודש
משה טייטלבאום:
 ואני חושב שנחשפו למרות באמת שלא ניתן לשער ולהעריך ולומר, כל תיאור אפשרי של מה שהחבר'ה האלה ראו ועברו
משה טייטלבאום:
 כמונו, גם מתנדבי איחוד והצלה שהיו בשעות הראשונות ואחר כך בהמשך הימים גם טיפלו בחולים ופצועים
משה טייטלבאום:
      אני רוצה קודם כל לברך על הוועדה הזאת
משה טייטלבאום:
 אני חושב שאם היא כבר מתקיימת בתחילת אפשר לומר די בתחילת התהליך, אז אני מקווה שייצאו מפה דברים שבאמת יוכלו לסייע לנו
משה טייטלבאום:
 אני רוצה לעמוד על כמה נקודות שאותן אני מייחס כרגע לפעילות שלנו שאולי כן ניתן לעשות בהם שינוי
משה טייטלבאום:
 מבקר המדינה גם ביקר אצלנו בחמ"ל ביום חמישי האחרון
משה טייטלבאום:
 העלינו את הנושא הזה בפניו, הוא גם אמר שהוא יטפל בזה ואני מעלה את זה כאן על השולחן בוועדה המכובדת
משה טייטלבאום:
      הנושא הראשון הוא מידע לכוננים
משה טייטלבאום:
 אנחנו היום, לצערי, למרות חוזרי מנכ"ל ופניות למשרד הבריאות, אנחנו מנותקים ממידע שמאפשר לנו להציל חיים
משה טייטלבאום:
 7,000 איש שמצוידים בציוד, מצוידים באופנועים, מצוידים באמבולנסים, מצוידים במיטב הציוד – אין להם את המידע בזמן אמת
משה טייטלבאום:
 מסיבה אחת, זה בגלל שזה היה ככה גם לפני המלחמה
משה טייטלבאום:
 כי פשוט גררו רגליים וכל פעם יש בעיות ולא מטפלים
משה טייטלבאום:
 והכול מתועד
משה טייטלבאום:
 הכול מתועד
משה טייטלבאום:
 פניות על פניות על פניות
משה טייטלבאום:
 אי אפשר לומר שלא פנו ואי אפשר לומר שלא ידעו
משה טייטלבאום:
      הדבר השני הוא הנדבך הנוסף של ה-GPS
משה טייטלבאום:
 שאפליקציה הזו שבנה אותה אז בזמנו, בשליחותו של משרד הבריאות, מגן דוד אדום, מבוסס על GPS
משה טייטלבאום:
 וה-GPS לא עובד
משה טייטלבאום:
 אז משני ההיבטים האלו המערך הזה לא פועל כראוי
מיקי לוי:
אבל איחדו לכם מוקדים, נכון?
משה טייטלבאום:
לא
משה טייטלבאום:
 הלוואי
מיקי לוי:
לא איחדו את המוקדים? הייתה חקיקה בעניין
משה טייטלבאום:
היה ניסיון חקיקה לאיחוד מוקדי חירום ו-911 מה שנקרא
משה טייטלבאום:
 הדבר הזה לא קרה
משה טייטלבאום:
 ולצערי, אנחנו יודעים שהיו עשרות - - -
מיקי לוי:
מי התעסק עם זה?
משה טייטלבאום:
חה"כ גפני ומקלב ועוד כמה וכמה חברי כנסת שהצטרפו להצעה הזאת
משה טייטלבאום:
 אני חושב שהיום יותר מתמיד אנחנו, אני זוכר את אסון המעלית
מיקי לוי:
אוי, מלחמות היהודים
משה טייטלבאום:
כן
משה טייטלבאום:
 לא, שוב פעם, אפשר לקרוא לזה מלחמות היהודים
משה טייטלבאום:
 בסוף אנחנו מדברים פה על הצלת חיים
משה טייטלבאום:
 באמת, יש אין ספור שיחות שנכנסו ולא קיבלו מענה
משה טייטלבאום:
 אנחנו יודעים, הדברים צפים היום
משה טייטלבאום:
 מתחילות לצאת הקלטות, מתחילים להישמע יותר ויותר סיפורים של אנשים שהתקשרו לכתבים, לכל כתבי השטח, ושלחו להם הודעות 'אני תקועה פה' 'אני תקוע פה' – ואין מענה במוקדי החירום
משה טייטלבאום:
 לא שבחלק מהמקרים, אפילו ברוב המקרים לא היה הרבה מה לעשות
משה טייטלבאום:
 כי הרי אנחנו יודעים מתי הצבא נכנס לבארי ועוד כהנה וכהנה
משה טייטלבאום:
     אבל בסופו של דבר איחוד מוקדים זה דבר מחייב היום במדינת ישראל
משה טייטלבאום:
 אני עשיתי על זה מחקר, ב-103 מדינות, כולל מדינות עולם שלישי יש קו אחוד
משה טייטלבאום:
 או 911 או מספר אחר
משה טייטלבאום:
 אבל לא משנה, המערכת יודעת לדבר אחת עם השנייה
משה טייטלבאום:
 המערכת פה בישראל כל אחת מתנהלת בצורה עצמאית
משה טייטלבאום:
 ובעבר, כשהנושא הזה עלה פעם אחר פעם כל פעם התקבלו תשובות לא ענייניות בעניין
משה טייטלבאום:
 אני חייב לומר שזה היה נשמע שכל אחד רוצה לשמור על חלקו
משה טייטלבאום:
 אבל בסופו של דבר משטרת ישראל והבט"פ הסכימו למהלך הזה
משה טייטלבאום:
 כב"ה הסכימו למהלך הזה ואני לא אציין את מי שלא
משה טייטלבאום:
 זה נושא אחד, מידע לכוננים
משה טייטלבאום:
 זה נושא חשוב, קריטי, כי גם ברגע זה יש חולים, יש פצועים, יש תאונות דרכים
משה טייטלבאום:
 אנחנו לא רק מסביב למלחמה, אנחנו גם מסביב ל-2,000 אירועים ביום שאנחנו נותנים מענה
משה טייטלבאום:
      הדבר הנוסף זה בנושא שגם ישירות קשור להצלת חיים זה הנושא של הפעלת המסוקים שלנו
משה טייטלבאום:
 אנחנו כיום יש לנו חמישה מסוקים שאנחנו עובדים עם חברת להק אוויר
משה טייטלבאום:
 לצערי, מסיבות לא ענייניות, על כך גם עתרנו לבית המשפט העליון בחודש אפריל, ערב חג הפסח
משה טייטלבאום:
 משרד הבריאות החליט שהוא לא נותן את הסכמתו שאנחנו נבצע את הפינויים האלה
משה טייטלבאום:
 הדבר מאוד תמוה
משה טייטלבאום:
 אני בעצמי כתבתי את העתירה, יועץ משפטי גם
משה טייטלבאום:
 ואני יכול לומר שהנושאים פה נמצאים בסימן שאלה מאוד גדול
משה טייטלבאום:
 לא קיבלנו אף תשובה עניינית
משה טייטלבאום:
 מחלקת הבג"צים, דרך אגב, של המדינה, לא נתנה אף פעם תשובה עניינית
משה טייטלבאום:
 אפילו לא ענתה
משה טייטלבאום:
 זאת אומרת, כל פעם ביקשו דחייה ועוד דחייה
משה טייטלבאום:
 ועכשיו נכנסה המלחמה, אז עכשיו בוודאי יש לגיטימציה
מיקי לוי:
ממתי הבג"ץ ממתין?
משה טייטלבאום:
הבג"ץ הזה הוא מאפריל 2023
מיקי לוי:
טוב, זה לא חשוב
מיקי לוי:
 רוצים לחסל את בג"ץ, אז זה לא חשוב
משה טייטלבאום:
בכל אופן, הנושא הזה הגיע לידי ביטוי בימי הלחימה
משה טייטלבאום:
 ביום הראשון למלחמה, אני דרך אגב, עזבתי את הבית, הגעתי לשם בשעות הצוהריים, הגעתי לצומת חלץ
משה טייטלבאום:
 וכבר ברגע שהגעתי, פגשתי שם לוחמי מגלן ועוד לוחמים מקומנדו פצועים קשה
משה טייטלבאום:
 התחלתי לטפל בהם
משה טייטלבאום:
 המסוק שלנו בצומת חלץ, ביצענו בעצם מנחת חם, שירדו מסוקים, גם 669 וגם המסוקים שלנו, של להק איחוד הצלה, והעלו כל הזמן פצועים
משה טייטלבאום:
 אני יכול לומר סרט נע שנמשך במשך עד סביב השעה, מ-15:00 לפחות מהרגע שאני הגעתי, עד 20:00-21:00 לא הפסקנו לפנות משם פצועים
משה טייטלבאום:
      אחר כך אני התקדמתי באופן אישי, כיוון שהנקודה הזאת כבר פסקה מלהיות פעילה, התקדמתי לכניסה לכפר עזה, שם באמת מי שראה, הוצאנו, בעצם קיבלנו מחיילי צה"ל את שני התינוקות שנמצאו בתוך בית ועוד כהנה וכהנה
משה טייטלבאום:
 מקרים מאוד קשים, וגם המון חיילים שפונו משם לסעד, למנחת החם של סעד
משה טייטלבאום:
 המסוקים האלה ביום ראשון הפסיקו לפעול, למרות שביום הראשון ללחימה הם פינו עשרות של פצועים קשה שניצלו חייהם
משה טייטלבאום:
 אני יכול לומר שבמעקב שביצענו כל הפצועים שפונו על ידינו ניצלו, למרות שהיו גם מונשמים, מורדמים
משה טייטלבאום:
 המערך הזה הוא מערך מקצועי ביותר שפעל 17 שנה
משה טייטלבאום:
 17 שנה במדינת ישראל חברת להק פעלה בשירות מוסק לחולים ופצועים
משה טייטלבאום:
 והיום היא מושבתת
משה טייטלבאום:
 היא מושבתת לא בגלל שיש מערך יותר טוב או מקביל
משה טייטלבאום:
 אין מערך אחר שהוא עומד בדרישות האלה
משה טייטלבאום:
 ב-2015 משרד הבריאות הוציא RFI, מי שלא יודע, RFI זה דרישות איך צריך להיראות מסוק פינוי
משה טייטלבאום:
 היום מד"א משתמשת בחברה שהיא בעצם לא עומדת בתנאי ה-RFI
משה טייטלבאום:
 קבלנו על כך למשרד הבריאות, גם הגשנו את זה בעתירה
משה טייטלבאום:
 לא קיבלנו אף מענה ענייני
משה טייטלבאום:
 לכן אני קורא לך, אדוני יושב הראש, אם אפשר לפנות בעניין הזה
משה טייטלבאום:
 זה דבר שיכול להציל חיים
משה טייטלבאום:
 אני לא יודע לאיפה הדבר הזה יתגלגל
משה טייטלבאום:
 אנחנו עכשיו נמצאים בזמן, סוג של המתנה
משה טייטלבאום:
 אבל הדבר הזה יכול להתפתח לסבבים שניוניים
משה טייטלבאום:
 בוודאי גם בזמן לחימה יש לזה יתרון מאוד גדול לפינוי המוסק
משה טייטלבאום:
 אנחנו הצענו את עזרתנו למשרד הבריאות, נענינו בסירוב
משה טייטלבאום:
      אני אומר באופן כללי: מה שעובד בשגרה עובד בחירום
משה טייטלבאום:
 אנחנו רואים שמה שלא עבד לא עובד
משה טייטלבאום:
 והדברים מוכחים
משה טייטלבאום:
 לגבי הנקודות האחרונות שאני רוצה להתחבר רק: בסוף איחוד הצלה הוא מגיע מתוך הקהילה
מיקי לוי:
שר הבריאות אומר שאתם תקבלו את הכול
קריאה:
הוא אמר לפני חצי שנה
מיקי לוי:
אמר לפני חצי שנה
מיקי לוי:
 הוא היה אז סגן יושב ראש הכנסת, עכשיו הוא שר הבריאות
מיקי לוי:
 תממש
מיקי לוי:
 אתה רוצה את זה?
משה טייטלבאום:
אנחנו מאוד נשמח
משה טייטלבאום:
 בסופו של דבר אנחנו מבינים שיש דברים שאולי לא נאמרים לנו
מיקי לוי:
ניקח את מה שהוא אמר לפני חצי שנה ונפנה אליו, הוועדה תפנה אליו במכתב
מיקי לוי:
 אתה עכשיו שר הבריאות, תממש
מיקי לוי:
 הוועדה תוציא מכתב על סמך הדברים האלה
משה טייטלבאום:
אני מודה לאדוני
משה טייטלבאום:
 לסיום, אני רק רוצה לגעת בנקודות קטנות ובאמת כירורגיות הייתי קורא להן
מיקי לוי:
אני מאוד הייתי שמח אם בג"ץ יחייב את המדינה
מיקי לוי:
 מאוד הייתי שמח
מיקי לוי:
 המדינה כובלת לעצמה את הידיים ואת הרגליים ויורה בראשה
משה טייטלבאום:
אני מוכן בשמחה להעביר לכל מי שיושב פה בחדר, שיקרא את העתירה
מיקי לוי:
למתי היא נדחתה? הדיון?
משה טייטלבאום:
הדיון היה אמור להתקיים, אם אני זוכר, ב-8
משה טייטלבאום:
10
משה טייטלבאום:
 יום לאחר החג
משה טייטלבאום:
 נכון? אחרי יום כיפור, אחרי סוכות
מיקי לוי:
אחרי כמה דחיות?
משה טייטלבאום:
זו דחייה ראשונה
משה טייטלבאום:
 זו דחייה ראשונה